cyanic-selkie/wikianc huggingface dataset:
โกลกาตา
โกลกาตาเคยเป็นเมืองหลวงของอินเดียในสมัยการปกครองของอังกฤษ จึงทำให้เมืองนี้เป็นศูนย์กลางการศึกษาสมัยใหม่ วิทยาศาสตร์ วัฒนธรรม และการเมือง (จนกระทั่งในปี พ.ศ. 2454 ได้มีการย้ายเมืองหลวงไปนิวเดลี) โดยถือเป็นเมืองหนึ่งที่มีระบบระบายน้ำเก่าแก่ที่สุดในโลก ด้วยมีอายุกว่า 150 ปี อย่างไรก็ตาม โกลกาตาประสบกับภาวะชะงักงันทางเศรษฐกิจเป็นเวลานานติดต่อกันหลายปีหลังจากอินเดียได้รับเอกราชในปี พ.ศ. 2490 ตั้งแต่ปี พ.ศ. 2543 เป็นต้นมา การฟื้นฟูและการกระตุ้นเศรษฐกิจก็ได้นำไปสู่ความเจริญเติบโตของเมืองอย่างเต็มที่ แต่ก็เช่นเดียวกับเมืองใหญ่แห่งอื่น ๆ ในอินเดีย โกลกาตาต้องเผชิญกับปัญหาเมืองต่าง ๆ ไม่ว่าจะเป็นปัญหาความยากจน ปัญหามลภาวะ ปัญหาการจราจรติดขัด เป็นต้น นอกจากนี้ โกลกาตายังมีชื่อเสียงด้านประวัติศาสตร์การปฏิวัติ ตั้งแต่การเรียกร้องเอกราชของอินเดีย ไปจนถึงขบวนการฝ่ายซ้ายและสหภาพการค้าต่าง ๆ อีกด้วย
เป็นไปได้ว่าชื่อโกลกาตาและ "กัลกัตตา" นั้นอาจจะมาจาก กาลิกาตา ซึ่งเป็นหนึ่งในหมู่บ้านสามแห่ง (กาลิกาตา สุตนุติ และโคพินทปุระ) ในพื้นที่แถบนี้ก่อนการเข้ามาของอังกฤษ ซึ่งสันนิษฐานว่า "กาลิกาตา" นั้นเป็นรูปในภาษาอังกฤษของคำว่า กาลีเกษตร ("ดินแดนของพระแม่กาลี") หรือมาจากคำในภาษาเบงกอลว่า กิกิลา ("ที่ราบ") หรืออาจมีต้นกำเนิดจากคำพื้นเมืองที่ใช้เรียกชื่อคลองธรรมชาติสายหนึ่ง คือ คาล ตามด้วย กัตตา แม้ว่าในภาษาเบงกอลซึ่งเป็นภาษาของท้องถิ่นจะเรียกชื่อเมืองนี้ว่า "โกลกาตา" มาตลอด แต่ชื่อภาษาอังกฤษของเมืองก็เพิ่งถูกเปลี่ยนจาก "กัลกัตตา" เป็น "โกลกาตา" ตามการออกเสียงในภาษาดังกล่าวเมื่อปี พ.ศ. 2544 นี้เอง บางคนมองว่านี่เป็นหนึ่งในการเคลื่อนไหวเพื่อลบล้างสิ่งที่เป็นมรดกตกทอดจากการปกครองของอังกฤษ
รัฐแซร์จีปี
แซร์จีปี หรือ เซร์ชีปี (Sergipe) เป็นรัฐที่เล็กที่สุดในบราซิล ตั้งอยู่ทางตะวันออกเฉียงเหนือของประเทศ อยู่ติด 2 รัฐอื่นคือ รัฐบาเยียทางทิศใต้และทิศตะวันตก และติดกับรัฐอาลาโกวัชทางทิศเหนือ และติดกับมหาสมุทรแอตแลนติกทางทิศตะวันออก มีเมืองหลวงของรัฐและเมืองที่ใหญ่ที่สุดคือเมืองอารากาจู
สะพานอุบลรัตน์
สะพานอุบลรัตน์ เป็นสะพานข้ามคลองคูเมืองเดิม เชื่อมถนนอัษฎางค์และถนนราชินี ตั้งอยู่ระหว่างแขวงพระบรมมหาราชวังกับแขวงบูรพาภิรมย์ เขตพระนคร กรมศิลปากรประกาศขึ้นทะเบียนโบราณสถาน เมื่อปี พ.ศ. 2531
เดิมรู้จักในชื่อ สะพานหัวตะเฆ่ หรือ สะพานหัวจรเข้ เนื่องจากราวสะพานเดิมทำเป็นรูปจระเข้ สร้างขึ้นในปี พ.ศ. 2455 ในรัชสมัยรัชกาลที่ 6 สร้างขึ้นเป็นที่ระลึกแด่พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระอรรคชายาเธอในรัชกาลที่ 5 ในโอกาสพระราชทานเพลิงศพ ณ พระเมรุท้องสนามหลวงในปี ร.ศ. 132 แต่หลังจากได้รับพระราชทานทรัพย์แล้ว ถ้าก่อสร้างสะพานขึ้นใหม่ทั้งหมดจะไม่ทันกำหนดการพระเมรุ จึงเลือกที่จะสร้างแทนสะพานเก่าซึ่งคือ สะพานหัวจระเข้ มีพิธีเปิดสะพานเมื่อวันที่ 27 เมษายน พ.ศ. 2456
ลักษณะเป็นสะพานคอนกรีตเสริมเหล็ก มีความกว้าง 8.5 เมตร ยาว 25.0 เมตร ทางเท้ากว้างด้านละ 1.7 เมตร ราวสะพานสูง 1.5 เมตร มีผังโค้งเป็นครึ่งวงกลม ลูกกรงปูนปั้นเป็นลูกมะหวดกลม พนักเหนือลูกกรงประดับด้วยลายดาราแบบไทย มีแผ่นจากรึกชื่อสะพานและปีพุทธศักราช 2455 อยู่กึ่งกลางราวสะพานทั้งสองข้าง ทั้งด้านนอกและด้านในทั้งสองข้าง มีลายดอกอุบลในกรอบสีเหลี่ยมประดับอยู่ในแผ่นจารึก
ซุปเปอร์โมเดลไทยแลนด์
ซุปเปอร์โมเดลไทยแลนด์ (SUPERMODEL THAILAND) เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2558 ผู้ได้ตำแหน่งต่างๆจะเป็นผู้แทนประเทศไทยเข้าประกวดเวทีระดับนานาชาติ
เกี่ยวกับการประกวด
การประกวด SUPERMODEL THAILAND 2015 เป็นการประกวดนางแบบนายแบบรุ่นเยาวชน อายุระหว่าง 5 - 18 ปี โดยแบ่งเป็นรุ่นต่างๆดังต่อไปนี้
- Mister Young Thailand 2015 (วัยรุ่นชายอายุ 13 -18 ปี)
- Miss Young Thailand 2015 (วัยรุ่นหญิง อายุ 13 - 18 ปี)
- Mini Mister Thailand 2015 (เด็กชายอายุ 5 -12 ปี)
- Mini Miss Thailand 2015 (เด็กหญิงอายุ 5 - 12 ปี)
โดยรอบชิงชนะเลิศจัดขึ้นในวันเสาร์ที่ 10 ตุลาคม 2558 ที่ นครินทร์ สเปซ ถนนศรีนครินทร์
ผลงานการประกวดระดับนานาชาติ
สัญลักษณ์สี : ชนะเลิศ
ราวณะ
ราวณะ หรือ ราพณ์ หรือ ราวัน (रावण, Rāvaṇa) เป็นตัวละครหลักฝ่ายร้ายในมหากาพย์เรื่อง รามายณะ ของศาสนาฮินดู โดยเป็นราชารากษสแห่งนครลงกา ซึ่งเชื่อกันว่า ตรงกับประเทศศรีลังกาในปัจจุบัน
ชาวฮินดูในหลายส่วนของประเทศอินเดีย ประเทศศรีลังกา และประเทศอินโดนีเซีย เคารพบูชาราวณะ  และถือเป็นสาวกพระศิวะที่ได้รับความเคารพยำเกรงที่สุด เทวสถานพระศิวะหลายแห่งยังตั้งรูปราวณะคู่กับรูปพระศิวะด้วย
ศัพทมูล
คำว่า "ราวณ" ในภาษาสันสกฤต หมายความว่า "กู่ร้อง" เป็นศัพท์ตรงข้ามของ "ไวศรวณ" (वैश्रवण vaiśravaṇa) ที่แปลว่า "เงี่ยหูฟัง"
เอฟ. อี. พาร์กิเทอร์ (F. E. Pargiter) ข้าราชการชาวอังกฤษ เห็นว่า คำ "ราวณ" อาจมาจากการแปลงคำ "อิไรวน" (Iraivan) ในภาษาทมิฬ ที่แปลว่า "เจ้า" หรือ "ราชา" ให้เป็นสันสกฤต
ราวณะยังเป็นที่รู้จักด้วยชื่ออื่น เช่น "ทศกัณฐ์" แปลว่า "สิบคอ", "ทศพักตร์" แปลว่า "สิบหน้า", "ลงเกศวร" แปลว่า "เจ้าลงกา", "ราวเณศวร" แปลว่า "ท้าวราวณะ" ฯลฯ
รูปลักษณ์
ราวณะมักได้รับการพรรณนาว่า มีศีรษะสิบศีรษะ แต่บางรูปก็แสดงเพียงเก้าศีรษะ เพราะเชื่อว่า ถวายศีรษะหนึ่งศีรษะให้พระศิวะไปแล้ว คัมภีร์ต่าง ๆ ว่า เขาเป็นสาวกพระศิวะ เป็นมหาบัณฑิต เป็นผู้ปกครองที่มากสามารถ เป็นนักบรรเลงวีณามือฉกาจ เป็นผู้ทรงภูมิด้านแพทยศาสตร์และรัฐศาสตร์ เป็นเจ้าของงานประพันธ์หลายเรื่อง เช่น ราวณสงฺหิตา ซึ่งว่าด้วยดาราศาสตร์ฮินดู และ อารกปฺรกาศม ซึ่งว่าด้วยการแพทย์สิทธะ ทั้งยังเป็นเจ้าของน้ำอมฤตซึ่งเขากักเก็บไว้ภายในท้องของตัวโดยอาศัยพรจากพระพรหม นอกจากนี้ รามายณะ ของวาลมิกิยังว่า เขามีลิ้นสองแฉก
ฉบับอินเดีย
รามายณะ ของอินเดียว่า ราวณะเป็นบุตรของมหาฤๅษีวิศรพ (विस्रव Visrava) มารดาเป็นแทตย์ชื่อ ไกกสี (कैकसी Kaikasī) ชาวเกรตเทอร์โนเอฑา (ग्रेटर नोएडा; Greater Noida) ในรัฐอุตตรประเทศ ประเทศอินเดีย อ้างว่า ท้องถิ่นของตัวเป็นบ้านเกิดราวณะ
ฉบับไทย
รามายณะ ฉบับไทย คือ รามเกียรติ์ ว่า ราวณะเป็นอสูร เป็นบุตรของท้าวลัสเตียนกับนางรัชฎา เป็นเจ้านครลงกา ชาติก่อนเป็นยักษ์ชื่อ "นนทก" มีหน้าที่ล้างท้าวเทวดา แต่ถูกเทวดากลั่นแกล้ง จึงตอบโต้ด้วยนิ้วเพชรสังหารที่ได้มาจากพระศิวะ พระศิวะจึงส่งพระวิษณุไปปราบ นนทกแค้นว่า พระวิษณุมีสี่กร ตนมีสองกร จึงสู้ไม่ได้ พระวิษณุสาปให้ชาติหน้าไปเกิดเป็นอสูรมีสิบหน้ายี่สิบมือ แล้วพระวิษณุจะตามไปเกิดเป็นมนุษย์สองแขน คือ พระราม แล้วเข่นฆ่าให้ตายอีก ก็เป็นไปตามนั้นทุกประการ
ฉบับเชน
รามายณะ ฉบับศาสนาเชน ว่า ทั้งราวณะและพระรามนับถือเชน ราวณะเป็นราชาของชาววิทยาธร และสุดท้ายแล้วถูกพระลักษณ์ น้องชายพระราม สังหาร
การบูชา
ชาวฮินดูในหลายส่วนของประเทศอินเดีย ประเทศศรีลังกา และประเทศอินโดนีเซีย เคารพบูชาราวณะ
วัดไศวนิกายหลายแห่งในประเทศอินเดียบูชาราวณะ และตั้งรูปราวณะไว้คู่กับรูปพระศิวะ
ในประเทศศรีลังกาก็มีสถานที่เกี่ยวข้องกับราวณะและนางแทตย์ผู้เป็นมารดา เช่น วัดโกเนศวรัม (Koneswaram Temple) เดิมอุทิศแด่พระศิวะ แต่ภายหลังกลายเป็นที่เซ่นสรวงบูชาราวณะกับมารดา และน้ำพุร้อนกันนิยา (Kanniya Hot water spring) เชื่อว่า เกิดจากราวณะเอาดาบทิ่มดินพวยพุ่งขึ้นเป็นสายน้ำในช่วงพิธีศพของมารดา
ชาติพันธุ์
สกุลพราหมณ์สโชระ (Sachora Brahmin) ในรัฐคุชราต ประเทศอินเดีย อ้างว่า พวกตัวสืบเชื้อสายมาจากราวณะ และนิยมใช้นามสกุล "ราวัณ" (Ravan)
โมฮัมเหม็ด ดาวูด ข่าน
โมฮัมเหม็ด ดาวูด ข่าน (Mohammed Daoud Khan; سردار محمد داود خان; 18 กรกฎาคม ค.ศ. 1909 – 28 เมษายน ค.ศ. 1978) เป็นนักการเมืองชาวอัฟกานิสถาน เป็น​ประธานาธิบดีคนแรกและคนเดียว​ของสาธารณ​รัฐอัฟกานิสถาน (ค.ศ. 1973–1978)
โมฮัมเหม็ด ดาวูด ข่านเกิดที่กรุงคาบูล เมื่อ ค.ศ. 1909 เป็นโอรสของเจ้าชายโมฮัมเหม็ด อะซิซ ข่าน ผู้ทรงเป็นลูกพี่ลูกน้อง พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ในวัยเด็ก ดาวูด ข่านสนใจด้านการเมือง หลังจบการศึกษาจากฝรั่งเศส เขาดำรงตำแหน่งรัฐมนตรีหลายกระทรวง ก่อนที่จะได้รับตำแหน่งนายกรัฐมนตรีอัฟกานิสถาน ในปี ค.ศ. 1953 เขามีนโยบายเป็นมิตรกับสหภาพโซเวียตและสนับสนุนการรวมชาวปาทานในปากีสถาน ซึ่งนโยบายดังกล่าวทำให้อัฟกานิสถานต้องประสบปัญหาเศรษฐกิจ ความขัดแย้งระหว่างปากีสถานและอัฟกานิสถานดำเนินไปจนกระทั่งดาวูด ข่านถูกบีบให้ลาออกจากตำแหน่งในปี ค.ศ. 1963 10 ปีต่อมา (ค.ศ. 1973) ดาวูด ข่านที่ได้รับการสนับสนุนจากพรรคประชาธิปไตยประชาชนอัฟกานิสถาน (PDPA) ก็ยึดอำนาจจากพระเจ้าโมฮัมหมัด ซาฮีร์ ชาห์ เปลี่ยนอัฟกานิสถานเป็นสาธารณรัฐ และแต่งตั้งตนเองเป็นประธานาธิบดี เขาเริ่มนโยบายสมัยใหม่หลายอย่าง และในขณะเดียวกันก็กำจัดกลุ่มคนที่เป็นภัยต่ออำนาจของเขา ความขัดแย้งระหว่างดาวูด ข่านกับพรรค PDPA มาถึงจุดแตกหักในปี ค.ศ. 1978 เมื่อผู้นำฝ่ายซ้ายคนหนึ่งของพรรคถูกสังหาร ทำให้เกิดการลุกฮือจนกระทั่งวันที่ 27 เมษายน ค.ศ. 1978 เกิดการปฏิวัติเซาร์ (Saur Revolution) นำโดยพรรค PDPA ตัวดาวูด ข่านและครอบครัวถูกสังหารในวันต่อมา
ในปี ค.ศ. 2008 มีการค้นพบหลุมศพของดาวูด ข่านและครอบครัวที่นอกกรุงคาบูล และมีการจัดงานศพแบบรัฐพิธีในปีต่อมา
โมโมตาโรอารีนา
โมโมตาโรอารีนา (岡山県総合グラウンド体育館; Momotaro Arena) เป็นสนามแข่งขันกีฬาในร่มตั้งอยู่ในเมืองโอกายามะ, ประเทศญี่ปุ่น ความจุของสนามกีฬา 11,000 ที่นั่ง เป็นสนามเหย้าของสโมสรวอลเลย์บอลโอกายามะซีกัลส์ ในการแข่งขันวอลเลย์บอลวี.ลีก
หลวงไพเราะเสียงซอ (อุ่น ดูรยะชีวิน)
หลวงไพเราะเสียงซอ (อุ่น ดูรยะชีวิน) ศิลปินนักดนตรีไทย มีความชำนาญในการบรรเลงเครื่องดนตรีประเภทเครื่องสี ทั้งซอด้วง ซออู้ และซอสามสาย เป็นอดีตข้าราชการในสังกัดกรมพิณพาทย์หลวง และกรมศิลปากร
วัยเยาว์
หลวงไพเราะเสียงซอ มีชื่อเดิมว่า “อุ่น” เกิดเมื่อวันที่ 23 พฤศจิกายน พ.ศ. 2435 ที่ตำบลหน้าไม้ อำเภอเสนา จังหวัดพระนครศรีอยุธยา เป็นบุตรของ พยอม กับ เทียบ มีพี่สาวชื่อ ถมยา ครอบครัวเป็นศิลปินทางด้านแอ่วเคล้าซอ
การศึกษา
หลวงไพเราะเสียงซอ (อุ่น ดูรยะชีวิน) เริ่มเรียนหนังสือเมื่ออายุ 11 ปี เมื่อครั้งบวชเป็นสามเณรที่วัดหน้าต่างนอก พระนครศรีอยุธยา เมื่อลาสิกขาบทได้เรียนต่อจากหนังสือมูลบทบรรพกิจ ภายหลังเมื่อครอบครัวย้ายมาอยู่กรุงเทพฯ จึงไปเรียนที่วัดปริณายก
ทางด้านดนตรี เริ่มฝึกหัดซอด้วงกับบิดา ซึ่งเป็นนักแอ่วเคล้าซอ เมื่ออายุ 9-10 ปี ต่อมาได้เรียนในขั้นสูงกับ พระยาประสานดุริยศัพท์ (แปลก ประสานศัพท์) เจ้ากรมพิณพาทย์หลวง สมัยรัชกาลที่ 6 โดยเรียนทั้งซอด้วงและซออู้ และได้เรียนไวโอลินกับ อัลเบอร์โต นาซารี (Alberto Nazzari) ชาวอิตาเลียน ครูประจำกองเครื่องสายฝรั่งหลวงสมัยรัชกาลที่ 6
การงาน
หลวงไพเราะเสียงซอ (อุ่น ดูรยะชีวิน) เริ่มรับราชการเป็นมหาดเล็ก สังกัดกองดนตรี ใน สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ต่อมาเมื่อมีการจัดตั้งกรมมหรสพในสมัยรัชกาลที่ 6 ได้รับราชการสังกัดกรมพิณพาทย์หลวง ได้รับพระราชทานบรรดาศักดิ์เป็น "ขุนดนตรีบรรเลง" แล้วเลื่อนเป็น "หลวงไพเราะเสียงซอ" และได้รับพระราชทานเหรียญดุษฎีมาลา เข็มศิลปวิทยา
นอกจากหน้าที่ราชการ ยังได้เป็นครูฝึกสอนให้วงเครื่องสายของพระบรมวงศานุวงศ์และข้าราชการหลายวง ได้แก่ "วงของสมเด็จพระนางเจ้าอินทรศักดิศจี พระวรราชชายา" "วงของพระสุจริตสุดา (เปรื่อง สุจริตกุล)" และ "วงของพระยาอนิรุทธเทวา (หม่อมหลวงฟื้น พึ่งบุญ)"
ในสมัยรัชกาลที่ 7 ได้เป็นพระอาจารย์ถวายการสอนซอแด่ พระบาทสมเด็จพระปกเกล้าเจ้าอยู่หัว และ สมเด็จพระนางเจ้ารำไพพรรณี พระบรมราชินี พร้อมด้วยพระบรมวงศานุวงศ์หลายพระองค์ ในการทรงเล่นเครื่องสายส่วนพระองค์ นอกจากนี้ยังได้ถวายการสอนซอแด่ พระเจ้าวรวงศ์เธอ พระองค์เจ้าเฉลิมเขตรมงคล อีกด้วย
มรณกรรม
หลวงไพเราะเสียงซอ (อุ่น ดูรยะชีวิน) มีโรคประจำตัวคือหืด ภายหลังตรวจพบว่าเป็นมะเร็งที่คอและปาก เข้ารับการรักษาที่โรงพยาบาลศิริราชหลายครั้งจนอาการหายดี แต่ครั้งหลังสุดป่วยเป็นไข้หวัด มีอาการอ่อนเพลียและปอดบวม ถึงแก่กรรมเมื่อวันที่ 13 สิงหาคม พ.ศ. 2518 ณ โรงพยาบาลศิริราช สิริอายุได้ 84 ปี
การถ่ายทอดความรู้
หลวงไพเราะเสียงซอ (อุ่น ดูรยะชีวิน) ได้ถ่ายความรู้ให้ศิษย์หลายคน แต่เฉพาะที่มีชื่อเสียงปรากฏในวงการดนตรีไทย ได้แก่ "อนันต์ ดูรยะชีวิน" "ไปล่ วรรณเขจร" "ปลั่ง วรรณเขจร" "เจริญใจ สุนทรวาทิน" "ประเวช กุมุท" "ศิลปี ตราโมท" "ไพศาล อินทวงศ์" "บุญเสริม ภู่สาลี" "โกวิทย์ ขันธศิริ" "วิพรรณ ศาสตร์เปล่ง" "วรยศ ศุขสายชล" "เชวงศักดิ์ โพธิสมบัติ" "จีรพล เพชรสม"
ชีวิตส่วนตัว
หลวงไพเราะเสียงซอ (อุ่น ดูรยะชีวิน) สมรสครั้งแรกกับ นวม มัธยมจันทร์ มีบุตรธิดา 8 คน คือ "อนันต์" "อนุ" "อนงค์" "เอนก" "ดวงเนตร" "อนนต์" "อณัต" และ "อำนาย" ต่อมาสมรสกับ หม่อมเจ้ากริณานฤมล สุริยง มีบุตรธิดา 5 คน คือ "ผกากน" "พิมลชัย" "พิไลพรรณ" "จันทราภรณ์"  และ "สุริยพันธ์"
หมู่บ้านโปรตุเกส
หมู่บ้านโปรตุเกส บ้างเรียก บ้านพุทธเกศ หรือ บ้านดิน ตั้งอยู่ที่ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา เป็นที่อยู่ชาวโปรตุเกสซึ่งเป็นชาวยุโรปชาติแรกที่เข้ามาติดต่อค้าขายกับกรุงศรีอยุธยา เมื่อ พ.ศ. 2054 โดยอาฟงซู ดึ อัลบูแกร์กึ ผู้สำเร็จราชการของโปรตุเกสประจำเอเชีย ได้ส่งดูวาร์ตึ ฟือร์นังดึช เป็นทูตเข้ามาเจริญสัมพันธไมตรีกับสมเด็จพระรามาธิบดีที่ 2 แห่งกรุงศรีอยุธยา ชาวโปรตุเกสเข้ามาตั้งหลักแหล่งค้าขายและเป็นทหารอาสาในกองทัพกรุงศรีอยุธยา สร้างโบสถ์ขึ้นเพื่อเผยแพร่ศาสนาและเป็นศูนย์กลางของชุมชน
ปัจจุบัน ซากสิ่งก่อสร้างคือโบราณสถานซานเปโตรหรือเรียกในสมัยอยุธยาว่าโบสถ์เซนต์ดอมินิก เป็นโบสถ์ในคณะดอมินิกัน นับเป็นโบสถ์แห่งแรกที่สร้างขึ้นในแผ่นดินไทยเมื่อ พ.ศ. 2083 ตั้งอยู่ในบริเวณเกือบกึ่งกลางหมู่บ้านโปรตุเกส มีเนื้อที่ประมาณ 2,400 ตารางเมตร ยาวตามแนวทิศตะวันออกไปตะวันตกหันหน้าสู่แม่น้ำเจ้าพระยา
โบราณสถานซานเปโตรประกอบไปด้วย ส่วนหน้า เป็นสุสานของชาวคาทอลิกคณะโดมินิกัน; ส่วนกลาง ใช้ประกอบพิธีทางศาสนาและฝังศพบาทหลวง; ส่วนในด้านหลังเและด้านข้าง เป็นที่พักอาศัย มีการค้นพบโบราณวัตถุ โครงกระดูกมนุษย์ กล้องยาสูบ เหรียญกษาปณ์ เครื่องปั้นดินเผา เครื่องประดับกำไลแก้ว และเครื่องประกอบพิธีทางศาสนา เช่น ไม้กางเขน เหรียญรูปเคารพในศาสนา ลูกประคำ
คาลิสโต
เอมานูเอล อาเลคันโดร โรดรีเกซ (Emanuel Alejandro Rodriguez  ; 14 พฤศจิกายน ค.ศ. 1986 ) เป็นนักมวยปล้ำอาชีพชาวอเมริกันเชื้อสายเม็กซิกัน แม้ว่าจะเกิดในสหรัฐอเมริกา, เขาใช้เวลาห้าปีแรกในการใช้ชีวิตที่เม็กซิโกซิตี  เป็นที่รู้จักดีกับWWEในนาม คาลิสโต (Kalisto) ในปี 2006 เขาเริ่มปล้ำในสมาคมอิสระแถบมิดเวสต์ของสหรัฐภายใต้หน้ากากและชื่อบนสังเวียน ซามูเรย์ เดล โซล (Samuray del Sol; Samurai of the Sun; ซามูไรแห่งดวงอาทิตย์) หลังจากที่กลายเป็นหนึ่งในสายบินชั้นแนวหน้า เขาเริ่มทำงานกับสมาคมใหญ่ในปี 2011 และได้เซ็นสัญญากับ Dragon Gate USA ในปี 2012 ปีเดียวกันเขาได้เปิดตัวสมาคมเม็กซิโก Asistencia Asesoría Y Administración (AAA) ซึ่งในเดือนพฤศจิกายนเขาได้ชื่อใหม่ อ็อกตากอน จูเนียร์ (Octagón Jr.) บุตรบุญธรรมของเขาที่รู้จักกันดี Luchador Octagón นอกจากนี้เขายังได้ร่วม Combat Zone Wrestling (CZW), Evolve, Full Impact Pro (FIP), Independent Wrestling Association Mid-South (IWA-MS), National Wrestling Alliance (NWA), Pro Wrestling Guerrilla (PWG) และสมาคมอื่นๆ  ก่อนจะเซ็นสัญญากับ WWE ในปี 2013 เปิดตัวในNXTคว้าแชมป์แท็กทีม NXT 1สมัยร่วมกับซินการาในนามเดอะลูชาดรากอนส์  ในค่ายหลักเขาได้รับรางวัลสแลมมีอะวอร์ด OMG Moment of the Year ปี 2015, แชมป์ยูเอส 2สมัย  และแชมป์ครุยเซอร์เวท WWE 1สมัย
คริสตวิทยา
คริสตวิทยา (Christology) เป็นเทววิทยาศาสนาคริสต์สาขาหนึ่ง ที่ศึกษาเกี่ยวกับธรรมชาติและสถานะบุคคลของพระเยซูตามที่ปรากฏในพระวรสารและบทจดหมายในพันธสัญญาใหม่ โดยเฉพาะในแง่ที่เกี่ยวข้องกับพระเจ้าพระบิดา และการเป็นพระผู้ไถ่มนุษย์ให้ได้รับความรอด โดยมีแนวคิดของเปาโลอัครทูตเป็นหลักสำคัญของวิชามาตั้งแต่สมัยอัครทูต
คำว่า Christology มาจากภาษาΧριστός คริสตส หมายถึงพระคริสต์ และ -λογία โลเกีย แปลว่าคำอธิบาย Christology จึงหมายถึง
หญ้าข้าวก่ำ
หญ้าข้าวก่ำ เป็นพืชในวงศ์หญ้าข้าวก่ำ กระจายพันธุ์ในพื้นที่ชุ่มน้ำแถบอินเดีย เอเชียตะวันออกเฉียงใต้ถึงออสเตรเลีย ลักษณะเป็นไม้ล้มลุกลำต้นสีเขียว ใบรูปใบหอกหรือรูปแถบ ยาว 2-15 เซนติเมตร ใบที่โคนต้นเรียงรอบโคนเป็นช่อกระจุกซ้อน ดอกออกเป็นช่อกระจุกด้านเดียว แยกเป็นคู่ ก้านช่อดอกยาว 30-60 เซนติเมตร มีได้ถึง 20 ดอก ใบประดับรูปใบหอก ยาว 0.5-2.5 เซนติเมตร ดอกยาว 1-3 เซนติเมตร หลอดกลีบสีน้ำเงินมี 3 ปีก กว้าง 1-3.5 มิลลิเมตร กลีบรวมสีเหลืองรูปสามเหลี่ยม วงนอกยาว 1.5-4.5 มิลลิเมตร วงกลีบในรูปใบหอก ยาว 1-2 มิลลิเมตร โคนอับเรณูมีเดือย รังไข่รูปรี ยาว 0.6-1.2 เซนติเมตร ผลเป็นแบบแห้งแตก รูปไข่กลับ ยาวได้ถึง 2 เซนติเมตร
ประเทศโอมานในโอลิมปิกเยาวชนฤดูร้อน 2014
ประเทศโอมาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโอมานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศโอมานไม่ได้รับเหรียญรางวัล
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
ตำบลบ้านเหล่า (อำเภอเจริญศิลป์)
บ้านเหล่า เป็นตำบลหนึ่งในอำเภอเจริญศิลป์ จังหวัดสกลนคร
ประวัติ
ตำบลบ้านเหล่าได้รับการจัดตั้งตามประกาศกระทรวงมหาดไทยเมื่อวันที่ 24 พฤษภาคม พ.ศ. 2520 โดยแบ่งแยกท้องที่ออกมาจากตำบลโคกสี อำเภอสว่างแดนดิน ต่อมาเมื่อปี พ.ศ. 2530 ได้รับประกาศจากกระทรวงมหาดไทยแยกอำเภอสว่างแดนดิน 5 ตำบล (เจริญศิลป์ ทุ่งแก บ้านเหล่า หนองแปน และโคกศิลา) เป็นกิ่งอำเภอเจริญศิลป์ และเมื่อปี พ.ศ. 2538 ประกาศจัดตั้งเป็นอำเภอเจริญศิลป์ จึงมีผลทำให้ตำบลบ้านเหล่าขึ้นตรงต่อปกครองอำเภอเจริญศิลป์นับแต่นั้นมา
แต่เดิมตำบลบ้านเหล่ามีสภาตำบลบ้านเหล่า จนกระทั่งได้รับการจัดตั้งเป็นองค์การบริหารส่วนตำบลบ้านเหล่าเมื่อวันที่ 16 ธันวาคม พ.ศ. 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล
การแบ่งเขตการปกครอง
ตำบลบ้านเหล่าแบ่งเขตการปกครองออกเป็น 17 หมู่บ้าน ได้แก่
สุธิราช วงศ์เทวัญ
กุ้ง สุธิราช วงศ์เทวัญ นักร้องเพลงลูกทุ่ง นักแสดง และนักแสดงลิเกชาวไทย
ประวัติ
สุธิราช วงศ์เทวัญ มีชื่อเล่นว่า กุ้ง มีชื่อและนามสกุลจริงว่า สุธิราช อุสุภะ เกิดเมื่อวันศุกร์ที่ 17 สิงหาคม พ.ศ. 2522ส่วนสูง 180 ซม. ที่จังหวัดชัยนาท เป็นบุตรของนาย ชัยณรงค์ อุสุภะ และนางทวีป อุสุภะ ในครอบครัวลิเก มีน้องสาวอีกคน คือ วิรดา วงศ์เทวัญ นักร้องเพลงลูกทุ่งเช่นกัน และเป็นหลานน้าของนักร้องสาว จิ้งหรีดขาว วงศ์เทวัญ จบการศึกษาระดับมัธยมศึกษาจากโรงเรียนคุรุประชาสรรค์ อำเภอสรรคบุรี จังหวัดชัยนาท สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง มีผู้ชักนำ​เข้าสู่วงการ คือ คุณจิ้ม ประทิน คุ้มประเสริฐ และผลงานชิ้นแรก ที่ทำให้รู้จัก คือ เพลงขอเป็นพระเอกในหัวใจเธอ
สุธิราช วงศ์เทวัญ ขณะที่เรียนมัธยมยังเป็นนักกีฬาเซปัคตะกร้อของจังหวัดชัยนาทอีกด้วย ซึ่งได้รับรางวัลมากมาย ปัจจุบันเป็นนักร้องในสังกัดค่ายอาร์สยาม ในเครือบริษัท อาร์เอส จำกัด (มหาชน)
ในเดือนมิถุนายน พ.ศ. 2550 กุ้ง สุธิราช ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือโรส มีเดียปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 2 อัลบั้ม ก่อนที่จะหมดสัญญาลง เมื่อปี พ.ศ. 2565 หลังจากนั้น เธอจึงมาเป็นศิลปินอิสระ ต่อมาได้หมดสัญญากับค่ายอาร์สยามในปี พ.ศ. 2565 และหลังจากนั้นจึงเป็นนักแสดงลิเก
สุธิราช-วิรดา วงศ์เทวัญ อาร์สยาม (2554)
อัลบั้มพิเศษ สุธิราช-วิรดา วงศ์เทวัญ อาร์สยาม เป็น Project พิเศษ ในโอกาสครบรอบ 10 ปี ของค่าย อาร์สยาม ในอัลบั้มนี้เป็นการเปิดตัว วิรดา วงศ์เทวัญ อาร์สยาม น้องสาวแท้ๆ ของ กุ้ง สุธิราช อาร์สยาม
บิว กัลยาณี บันทึกเพลงรัก(เล่ม 2) (2553)
เป็นการนำบทเพลงไทยสากล ที่ได้รับความนิยมของค่ายอาร์เอสมาขับขานใหม่ในแบบฉบับบิว กัลยาณี อาร์สยาม
The Man City Lion Project ชาย เมืองสิงห์ (2558)
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
ไฮโค เว็สเทอร์มัน
กร็อยเทอร์เฟือร์ท
เว็สเทอร์มันได้เริ่มเล่นฟุตบอลอาชีพในซไวเทอบุนเดิสลีกากับกร็อยเทอร์เฟือร์ท เขาได้เข้าร่วมกับทีมชุดใหญ่ในเดือนกรกฎาคม พ.ศ. 2545 แต่ได้ลงเล่นครั้งแรกในวันที่ 26 มกราคม พ.ศ. 2546 ในนัดที่ชนะดืสบูร์ก 1–0 เขาได้ลงเล่นไปทั้งหมด 92 นัดใน 3 ฤดูกาล และทำประตูได้ 5 ประตู
อาร์มีนีอาบีเลอเฟ็ลท์
ในการแข่งขันซไวเทอบุนเดิสลีกา ฤดูกาล 2004–05 เว็สเทอร์มันได้เซ็นสัญญาเข้าร่วมทีมอาร์มีนีอาบีเลอเฟ็ลท์ ที่ได้เลื่อนชั้นขึ้นมาเล่นในบุนเดิสลีกา เขาได้ลงเล่นทุกเกมในฤดูกาลแรก ซึ่งรวมทั้งเกมลีก 34 นัด และเดเอ็ฟเบ-โพคาล 5 นัด ส่วนฤดูกาลถัดมาเขาก็ยังเป็นตัวหลักของทีม โดยไม่ได้ลงเล่นไปเพียงนัดเดียวเท่านั้น
ชัลเคอ 04
ชัลเคอ 04 ได้ซื้อเขาเข้าร่วมทีมด้วยค่าตัว 2.8 ล้านยูโร ในปี พ.ศ. 2550 เขาได้ลงเล่นเกมแรกให้กับชัลเคอเมื่อวันที่ 24 กรกฎาคม ในการแข่งขันลีกาโพคาลกับเนือร์นแบร์ก โดยชัลเคอชนะ 4–2 ซึ่งเว็สเทอร์มันมีส่วนร่วม 1 ประตู หลังจากนั้นเขาไม่ได้ลงเล่นเกมลีก 2 เกมแรกเนื่องจากอาการบาดเจ็บ ต่อมาเขาได้ลงเล่นในบุนเดิสลีกาให้กับชัลเคอครั้งแรกในวันที่ 26 สิงหาคม พ.ศ. 2550 โดยเป็นตัวสำรอง ถูกเปลี่ยนลงสนามแทนราฟีญา นาทีที่ 79 ในเกมการแข่งขันบุนเดิสลีกานัดที่ 3 กับว็อลฟส์บูร์ก ในฤดูกาลนั้นเขาได้ลงเล่นเป็นผู้เล่นตัวจริงในลาลิกา 31 นัด และเป็นส่วนที่ช่วยให้ชัลเคอได้สิทธิ์เข้าไปแข่งขันในยูฟ่าแชมเปียนส์ลีก
ชัลเคอกับแฟร็ด รึตเติน ผู้จัดการทีมคนใหม่ ในฤดูกาล 2008–09 เว็สเทอร์มันถูกเปลี่ยนตำแหน่งให้เล่นเป็นกองกลาง แต่ก็ยังไม่ใช่ฤดูกาลที่เขาจะทำประตูได้มากที่สุด โดยเขาทำ 2 ประตูในการแข่งขัน เดเอ็ฟเบ-โพคาล ซึ่งชนะ ฮันโนเฟอร์ 96 2–0 อีกทั้งยังได้ทำประตูในบุนเดิสลีกา 3 นัด ซึ่งรวมไปถึงนัดที่เสมอแวร์เดอร์เบรเมิน 1–1 และประตูชัยในเกมกับโบคุม
ฮัมบวร์ค
ในเดือนกรกฎาคม พ.ศ. 2553 เว็สเทอร์มันได้ตกลงที่จะลงเล่นให้กับฮัมบวร์คด้วยค่าตัว 7.5 ล้านยูโร แม้ว่าจะเป็นผู้เล่นใหม่ของทีม แต่ก็ได้รับการแต่งตั้งเป็นกัปตันทีม ภายใต้การคุมทีมของอาร์มีน เว ในวันที่ 9 เมษายน พ.ศ. 2556 ด้วยผลงานที่ย่ำแย่ด้วยการแพ้บาเยิร์นมิวนิก 9–2 ทำให้มีการแต่งตั้งราฟาเอล ฟัน เดอร์ฟาร์ต เป็นกัปตันทีมแทน ต่อมาในวันที่ 25 มิถุนายน พ.ศ. 2558 ฮัมบวร์คได้ยืนยันที่จะไม่ต่อสัญญากับเว็สเทอร์มันในฤดูกาล 2015–16
เรอัลเบติส
ในวันที่ 6 สิงหาคม พ.ศ. 2558 เว็สเทอร์มันได้เซ็นสัญญากับเรอัลเบติส ซึ่งเลื่อนชั้นขึ้นมาเล่นในลาลิกา ต่อมาเขาได้รับใบแดงครั้งแรกตั้งแต่ที่ลงเล่นฟุตบอลมา ในวันที่ 28 พฤศจิกายน พ.ศ. 2558 หลังจากได้รับใบเหลืองที่ 2 ในเกมกับเลบันเต
ทีมชาติ
ในวันที่ 31 มกราคม พ.ศ. 2551 เว็สเทอร์มันได้ถูกเรียกติดทีมชาติเยอรมนีครั้งแรกโดยโยอาคิม เลิฟ สำหรับเกมกระชับมิตรกับทีมชาติออสเตรีย ในวันที่ 6 กุมภาพันธ์ พ.ศ. 2551 โดยเยอรมนีชนะ 3–0 และเว็สเทอร์มันได้ลงเล่นเป็นตัวจริงครบ 90 นาที ต่อมาเว็สเทอร์มันได้เป็นส่วนที่ทำให้ทีมชาติเยอรมนี จบด้วยอันดับรองชนะเลิศในการแข่งขันฟุตบอลชิงแชมป์แห่งชาติยุโรป 2008 หลังจากนั้นในวันที่ 2 มิถุนายน พ.ศ. 2552 เขาได้ทำประตูแรกในการลงเล่นให้กับทีมชาติในเกมที่ชนะทีมชาติสหรัฐอาหรับเอมิเรตส์ 7–2 อีกทั้งเขายังเป็นผู้เล่นที่จะติดทีมชาติเพื่อแข่งขันฟุตบอลโลก 2010 แต่เขาบาดเจ็บในการแข่งขันนัดกระชับมิตรกับฮังการี ทำให้เขาถูกตัดชื่อออกในการแข่งขันฟุตบอลโลก โดยเขาติดทีมชาติ 27 ครั้งและทำประตู 4 ประตูตั้งแต่ปี พ.ศ. 2551
ชีวิตส่วนตัว
เว็สเทอร์มันมีภรรยาชื่ออีรีนา โดยเขาแต่งงานเมื่อเดือนมิถุนายน พ.ศ. 2550 ต่อมาในเดือนพฤษภาคม พ.ศ. 2551 พวกเขาได้มีลูกสาวคนแรกชื่อ ลานา และในเดือนตุลาคม พ.ศ. 2553 ภรรยาของเขาได้คลอดลูกสาวคนที่สอง ชื่อ นีกีทา
ดอนัลด์ รัมส์เฟลด์
ดอนัลด์ เฮนรี รัมส์เฟลด์ (Donald Henry Rumsfeld, 9 กรกฎาคม ค.ศ. 1932 – 29 มิถุนายน ค.ศ. 2021 ) เป็นนักการเมืองและนักธุรกิจชาวอเมริกัน เขาดำรงตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 13 ภายใต้ประธานาธิบดี เจอรัลด์ ฟอร์ด และคนที่ 21 ภายใต้ประธานาธิบดี จอร์จ ดับเบิลยู. บุช วาระแรกที่ตำรงตำแหน่งรัฐมนตรีกลาโหมนั้น รัมส์เฟลด์ด้วยวัย 43 ปีถือเป็นรัฐมนตรีกลาโหมที่อายุน้อยที่สุดในประวัติศาสตร์สหรัฐ นอกจากนั้น เขายังเคยดำรงตำแหน่งสมาชิกสภาผู้แทนราษฎรสหรัฐจากรัฐอิลลินอย, ผู้อำนวยการสำนักงานโอกาสทางเศรษฐกิจ, ที่ปรึกษาประธานาธิบดี, ผู้แทนถาวรสหรัฐประจำนาโต้ และ เสนาธิการทำเนียบขาว
ประวัติ
รัมส์เฟลด์เกิดในนครชิคาโก รัฐอิลลินอย เขาเข้าศึกษาที่มหาวิทยาลัยพรินซ์ตัน และจบการศึกษาสาขารัฐศาสตร์ใน พ.ศ. 2497 จากนั้นก็เข้าประจำการในกองทัพเรือสหรัฐเป็นเวลาสามปี เขาเข้าลงสมัครชิงตำแหน่งส.ส.จากรัฐอิลลินอย และชนะเลือกตั้งในปี 2505 ในวัย 30 ปี ต่อมารัมส์เฟลด์ยอมรับคำชวนของประธานาธิบดี ริชาร์ด นิกสัน ให้ดำรงตำแหน่งผู้อำนวยการสำนักงานโอกาสทางเศรษฐกิจ และได้รับแต่งตั้งเป็นที่ปรึกษาประธานาธิบดี ก่อนที่ต่อมาจะได้เป็นผู้แทนสหรัฐประจำนาโต้ เขาถูกเรียกตัวกลับมายังสหรัฐในเดือนสิงหาคม ปี 2517 เพื่อรับตำแหน่งเสนาธิการทำเนียบขาว ภายใต้ประธานาธิบดี เจอรัลด์ ฟอร์ด เขาดำรงตำแหน่งนี้เพียงปีเศษก็สละตำแหน่งนี้ให้แก่ ดิก ชีนีย์ เจ้าหน้าที่รุ่นน้องของเขา เพื่อไปรับตำแหน่งรัฐมนตรีกลาโหมในปี 2518
ภายหลังประธานาธิบดีฟอร์ดแพ้การเลือกตั้งในปี 2519 รัมส์เฟลด์ก็กลับไปดูแลธุรกิจส่วนตัว ต่อมาเขาได้ดำรงตำแหน่งประธานบริหารบริษัทเวชภัณฑ์ และต่อมาไปบริหารบริษัทเครื่องรับโทรทัศน์ และไปบริหารบริษัทเทคโนโลยีชีวภาพ ก่อนที่ในปลายปี 2543 เขาได้รับคำชวนให้มาเป็นรัฐมนตรีกลาโหม จากรองประธานาธิบดี ดิก ชีนีย์ ผู้เคยเป็นรุ่นน้องของเขาในทำเนียบขาว และได้รับการรับรองและแต่งตั้งในเดือนมกราคม 2554 ในช่วงการเป็นรัฐมนตรีกลาโหมของประธานาธิบดีบุชนี้เอง รัมส์เฟลด์เป็นผู้มีส่วนสำคัญในการวางแผนและสั่งการปฏิบัติการตอบโต้กลับจากเหตุวินาศกรรม 11 กันยายน ซึ่งเป็นเหตุจุดชนวนสงครามสองครั้ง อันได้แก่ สงครามในอัฟกานิสถาน และ สงครามอิรัก
วินาศกรรม 11 กันยา และสงครามสืบเนื่อง
ในตอนบ่ายของวันที่ 11 กันยายน 2001 รัมส์เฟลด์ได้ออกคำสั่งด่วนให้ตรวจสอบและหาหลักฐานความเชื่อมโยงกับอิรัก เขายังแนะนำอีกว่าชาติที่สนับสนุนการก่อการร้ายอย่าง ซูดาน, ลิเบีย, อิรัก และ อิหร่าน อาจจะให้ที่หลบภัยแก่ผู้ก่อการร้ายหากสหรัฐเข้าโจมตีอัฟกานิสถาน ภายหลัง รัมส์เฟลด์ยังระบุในหนังสือ Known and Unknown ว่า "คนมักเขียนว่าฝ่ายบริหารของบุชมัวแต่เพ่งเล็งไปที่อิรักหลัง 9/11 นักวิเคราะห์ข่าวก็บอกว่าการที่ประธานาธิบดีบุชและที่บรรดาที่ปรึกษาออกมาสงสัยว่าซัดดัม ฮุสเซนอาจจะอยู่เบื้องหลังการโจมตีนั้นเป็นเรื่องที่แปลกและดูหมกมุ่น ผมเองก็ไม่เคยเข้าใจในประเด็นนี้ ผมไม่รู้ว่าอิรักเกี่ยวหรือไม่เกี่ยว แต่มันจะกลายเป็นว่าฝ่ายบริหารไร้ความรับผิดชอบถ้าไม่มีใครออกมาตอบคำถาม"
หลังสหรัฐประกาศสงครามในอิรัก รัมส์เฟลด์ร่วมประชุมเพื่อรับฟังแผนปฏิบัติการในอิรักของกระทรวงกลาโหม ซึ่งเสนอที่จะส่งทหารราวห้าแสนนายเข้าปฏิบัติการ เขาคิดว่าเป็นจำนวนที่มากเกินไป และคัดค้านความคิดนี้มาตลอด เขากดดันไปยังพลเอกทอมมี่ แฟรงก์ ผบ.กองบัญชาการส่วนกลางให้ลดจำนวนทหารเหลือสี่แสนนาย ซึ่งพลเอกแฟรงก์ก็คัดค้านและยืนยันที่จะต้องคงทหารที่ระดับเดิม
ขุมทรัพย์สุดขอบฟ้า 4: อาณาจักรกะโหลกแก้ว
เรื่องย่อ
ปี 1957 ในช่วง สงครามเย็น อินเดียน่า โจนส์ (แฮร์ริสัน ฟอร์ด) และสหายของเขา แมค (เรย์ วินสโตน) ได้หลบหนีการตามล่าจากสายลับโซเวียตและได้กลับไปยังมหาวิทยาลัยมาร์แชลบ้านเกิดของโจนส์ เพื่อนของเขาที่เป็นหัวหน้าภาควิชาไม่พอใจกับการกระทำครั้งล่าสุดของเขาและไล่เขาออกจากมหาลัย ในระหว่างที่โจนส์เดินทางไปยังเมืองเขาก็พบกับ มัตต์ วิลเลียมส์ (ไชอา เลอบัฟ) และ มาเรียน ราเวนวูด (คาเรน อัลเลน) ต้องเดินทางข้ามโลกเพื่อออกตามหากะโหลกแก้วศักดิ์สิทธิ์ และต้องต่อสู้กับศัตรูคือเหล่าสายลับรัสเซีย ภายใต้การนำทีมของ อีริน่า สปัลโก้ (เคต แบลนเชตต์) ที่ต้องการกะโหลกแก้วมาครอบครองเช่นกันและโจนส์ก็มารู้ทีหลังว่ามัตต์เป็นลูกชายของเขา
ภาคต่อ
หลังจาก ขุมทรัพย์สุดขอบฟ้า ภาคที่ 4 ออกฉายเมื่อปี 2008 แล้ว ซึ่ง จอร์จ ลูคัส มีแผนการสร้างภาพยนตร์ภาคที่ 5 เมื่อเดือนมิถุนายนที่ผ่านมา มีข่าวลือว่าในภาคต่อไป แฮร์ริสัน และ ไชอา จะออกตะลุยสามเหลี่ยมเบอร์มิวดา บริเวณหนึ่งในมหาสมุทรแอตแลนติกเหนือที่เชื่อกันว่ามีเครื่องบินและเรือหายสาบสูญไปอย่างลึกลับจำนวนมาก ข่าวลือนี้ระบุด้วยว่าภาพยนตร์จะเปิดกล้องในปี 2011 แต่ผู้อำนวยการสร้าง แฟรงก์ มาร์แชลล์ ออกมาปฏิเสธอย่างทัน ว่าโครงการสร้างภาพยนตร์เรื่องนี้ยังอยู่ในขั้นค้นคว้าข้อมูล และยังไม่มีสรุปใดๆ ที่ชัดเจน ข่าวลือดังกล่าวยังมีความเป็นไปได้ เพราะ ไชอา เปิดเผยว่าเขาได้รับการทาบทามเรียบร้อยแล้ว
อัมเปิลเม็นเชิน
อัมเปิลเม็นเชิน (Ampelmännchen; ; แปลตรงตัว: มนุษย์ไฟจราจรตัวน้อย, เรียกย่อว่า อัมเปิลมัน Ampelmann, ) เป็นสัญลักษณ์ที่ปรากฏบนไฟจราจรสำหรับคนข้ามในประเทศเยอรมนี สัญลักษณ์อัมเปิลเม็นเชินเป็นสัญลักษณ์ที่เป็นที่รักในอดีตเยอรมนีตะวันออก และนับตั้งแต่การรวมเยอรมนี สัญลักษณ์นี้ได้กลายมามีสถานะคัลต์ (cult status) และเป็นตัวเลือกยอดนิยมสำหรับธุรกิจในการสร้างของที่ระลึก
แนวคิดและการออกแบบ
นับตั้งแต่ระบบสัญญาณไฟจราจรข้ามเริ่มแพร่หลายในทศวรรษ 1950s แต่ละรัฐได้มีการออกแบบระบบของตนเองก่อนที่จะมีการสร้างมาตรฐานร่วมในภายหลัง ในเวลานั้น จักรยานและคนเดินถนนใช้สัญญาณไฟจราจรแบบเดียวกับสำหรับรถ ในเบอร์ลินตะวันออก อัมเปิลเม็นเชินได้ถูกสร้างขึ้นมาในปี 1961 โดยนักจิตวิทยา คาร์ล เพเกลา (1927–2009) เพื่อเป็นส่วนหนึ่งสำหรับเสนอรูปแบบระบบไฟจราจรใหม่ for a new เพเกลาวิจารณ์ว่าระบบไฟจราจรที่มีอยู่อยู่ (แดง เหลือง เขียว) ใช้งานไม่ได้สำหรับผู้ใช้รถใช้ถนนที่ไม่สามารถแยกความต่างของสีได้ ซึ่งคิดเป็นราว 10% ของประชากร นอกจากนี้ ไฟจราจรยังมีขนาดเล็กและความสว่างไม่อาจสู้กับแสงไฟโฆษณาและแสงอาทิตย์ได้ เพเกลาจึงเสนอให้มยังคงสีทั้งสามอยู่ ในขณะเดียวกันก็นำเสนอรูปร่างสำหรับแต่ละสี ที่สามารถเข้าใจได้โดยสัญชาตญาณ (intuitive shapes) แนวคิดของเขาได้รับการสนับสนุนจากหลายภาคส่วน แต่ก็ถูกยกเลิกไปหลังมีการประเมินแล้วว่าค่าใช้จ่ายในการเปลี่ยนไฟจราจรที่มีอยู่มีราคาสูงมาก
สำหรับการจราจรทางเท้า ไม่มีข้อจำกัดทางกายหรืออายุเหมือนการจราจรทางรถ ดังนั้นไฟจราจรสำหรับผู้เดินเท้าควรจะเข้าถึงและใช้งานได้โดยทั้งเด็ก คนสูงวัย และผู้พิการด้วย เพเกลาขึงนำเอาแผนการเดิมของตนกลับมาเสนอใหม่ โดยสัญลักษณ์ตัวคนสีแดง กางแขนออกสองข้าง หันหน้าเข้าหาผู้ชม มีความเกี่ยวเนื่องกันกับไม้กั้น ซึ่งแทนสัญญาณ "หยุด" ในขณะที่สัญลักษณ์ตัวคนสีเขียวหันข้าง ก้าวขาสองข้างกว้างออกจากกัน มีความสัมพันธ์กันกีบลูกศรที่มีพลวัต แทนสัญญาณ "ไปต่อได้" สำหรับไฟเหลืองในสัญญาณจราจร เขาได้ไม่นำมาออกแบบด้วยเนื่องจากธรรมชาติของการจราจรทางเท้าที่ไม่มีความเร่งรีบ
เพกลาได้ให้เลขานุการของตน อันเนลีเซอ เวกเนอร์ (Anneliese Wegner) วาดรูปตัวอัมเปิลเม็นเชินขึ้นตามคำเสนอของเขา ท้ายที่สุดการออกแบบรูปคนที่ดู "ทะเล้น" และ "ร่าเริง" และสวมหมวกแบบ "กระฎุมภีตัวน้อย" ซึ่งได้รับแรงบันดาลใจมาจากภาพของเอริช ฮอเนกเคอร์ สวมหมวกฟาง ได้ถูกนำไปเสนอและสร้างเป็นแบบโปรโตไทป์แรกที่ เวบ-ลอยช์เทนเบา (VEB-Leuchtenbau) ในเบอร์ลิน และในวันที่ 13 ตุลาคม 1961 อัมเปิลเม็นเชินได้ถูกนำเสนออย่างเป็นทางการ แม้ในเวลานั้นสื่อและสาธารณชนจะพุ่งเป้าความสนใจไปที่ระบบไฟจราจรใหม่สำหรับคนเดินเท้า ไม่ใช่ที่ตัวสัญลักษณ์
หลายทศวรรษให้หลับ ดานีเอล มอยเรน (Daniel Meuren) จากนิตยสารข่าวรายสัปดาห์ภาษาเยอรมัน Der Spiegel บรรยายอัมเปิลเม็นเชินว่าเป็นการรวมกันระหว่าง "ความสวยงามและความมีประสิทธิภาพ, ความมีเสน่ห์และการใช้งานจริงได้, [และ] ความมีไมตรีจิตรและหน้าที่บทบาท" บ้างมองอัมเปิลเม็นเชินแล้วนึกถึงตัวละครคล้ายเด็กเนื่องด้วยหัวที่โตและขาที่สั้น บ้างนึงถึงผู้นำในศาสนาบางคน
หลังการรวมชาติ
มาร์คุส เฮคเฮาเซิน (Markus Heckhausen) นักออกแบบกราฟิกจากทูบิงเงินในเยอรมนีตะวันก และผู้ก่อตั้ง Ampelmann GmbH ในเบอร์ลิน ได้สังเกตเห็นอัมเปิลเม็นเชินครั้งแรกเมื่อเดินทางไปเยอรมนีตะวันออกในทศวรรษ 1980 เมื่อครั้นมองหาโอกาสในการออกแบบใหม่ ๆ ในปี 1995 เขาได้มีแนวคิดในการเก็บรวบรวมอัมเปิลเม็นเชินที่ถูกรื้อถอนและสร้างไฟใหม่ขึ้นมา แต่เขามีปัญหาในการตามหาอัมเปิลเม็นเชิน กระทั่งได้ติดต่อกับ VEB Signaltechnik (ปัจจุบันคือ Signaltechnik Roßberg GmbH) เพื่อหาสต็อกส่วนเกิน บริษัทนี้ยังคงผลิตอัมเปิลเม็นเชินและชื่นชอบแนวคิดการตลาดของมาร์คุส แบบจำลองไฟจราจรอัมเปิลเม็นเชินหกชิ้นแรกของมาร์คุสเป็นที่ชื่นชอบโดยสาธารณชน ทั้งในหนังสือพิมพ์ท้องถิ่น ระดับชาติ ไปจนถึงนิตยสารการออกแบบ ละครโทรทัศน์ Gute Zeiten, schlechte Zeiten ยังใช้อัมเปิลเม็นเชินในฉากร้านกาแฟของเรื่อง
เจ้าชายนิโคลาแห่งยูโกสลาเวีย
เจ้าชายนิโคลาแห่งยูโกสลาเวีย (Prince Nikola of Yugoslavia) เป็นพระโอรสพระองค์ใหญ่ในเจ้าชายโทมิสลาฟแห่งยูโกสลาเวียและเจ้าหญิงมาร์การีตาแห่งบาเดิน พระองค์เป็นพระราชนัดดาในสมเด็จพระราชาธิบดีอเล็กซานเดอร์ที่ 1 แห่งยูโกสลาเวียผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดยพระองค์ทรงอยู่ในลำดับที่ 4 ในการสืบราชบัลลังก์ พระองค์ทรงมีพระขนิษฐาร่วมพระอุทร 1 พระองค์คือ เจ้าหญิงคาทารีนาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
เสกสมรส
พระองค์เสกสมรสกับลิเลียนา ลิควีน เมื่อวันที่ 30 สิงหาคม พ.ศ. 2535 ในเดนมาร์ก โดยลิเลียนาได้รับการสถาปนาเป็นเจ้าหญิงลิเลียนาแห่งยูโกสลาเวีย มีพระธิดา 1 พระองค์คือ
ปรางค์ฤาษี (อุทยานประวัติศาสตร์ศรีเทพ)
ปรางค์ฤาษี เป็นโบราณสถานขอมในอุทยานประวัติศาสตร์ศรีเทพ ห่างจากเมืองศรีเทพ 3 กิโลเมตร
ลักษณะทางกายภาพเป็นปราสาทก่อด้วยอิฐไม่สอปูนตั้งอยู่บนฐานศิลาแลงขนาดไม่สูงนักสถาปัตยกรรมแบบขอม หันหน้าไปทางทิศตะวันออก และมีอาคารขนาดเล็กในบริเวณเดียวกัน ล้อมรอบด้วยแนวกำแพงก่อด้วยศิลาแลง
จากการสำรวจ ปรางค์ฤาษีเป็นเทวาลัยในศาสนาฮินดู ลัทธิไศวนิกาย สร้างขึ้นในพุทธศตวรรษที่ 16 พบโบราณวัตถุเนื่องในศาสนาฮินดู ได้แก่ ศิวลึงค์ ฐานประติมากรรม และชิ้นส่วนโคนนทิ
โบราณสถาน
ลักษณะของปราสาทคาดการณ์ว่าร่วมสมัยปรางค์ศรีเทพ ปราสาทศิลปะขอมทั่วไปมักวางทิศตะวันตก จากการวางปราสาททางตะวันออกของปรางค์ฤาษี จึงเชื่อว่า เป็นปราสาทที่เก่าที่สุดในเมืองศรีเทพ
กรอบประตูมีหน้าบันลักษณะวงโค้งสูง พบมากในศิลปะขอมแบบสมโบร์ไพร์กุก เสาแปดเหลี่ยมประดับกรอบประตูแปดเหลี่ยมพบครั้งแรกในศิลปะขอมแบบกุเลน หน้าปรางค์ประธานพบอาคารก่อด้วยศิลาแลงคาดว่าเป็นโคปุระและบรรณาลัย พบโบราณวัตถุเนื่องในศาสนาฮินดู ได้แก่ ศิวลึงค์ ฐานประติมากรรม และชิ้นส่วนโคนนทิ
ปราสาทหมายเลข 2 เป็นปราสาททางใต้ของปรางค์ประธาน ก่อกำแพงแก้วล้อมแยกปรางค์ประธานแบบขอม ฐานมีแผนผังสี่เหลี่ยมจัตุรัสด้านละ 5.2 เมตร ทางใต้พบลวดบัวเชิงฐานปรางค์ ปรางค์มีแผนผังสี่เหลี่ยมจัตุรัสด้านละ 4 เมตร ก่อด้วยอิฐพังทลายเหลือฐานปราสาท พบโบราณวัตถุ ได้แก่ จารึก 72 อักษรขอม อายุพุทธศตวรรษที่ 16
การ์โลส มาร์เชนา
การ์โลส มาร์เชนา โลเปซ (Carlos Marchena López, เกิดวันที่ 31 กรกฎาคม ค.ศ. 1979) เป็นอดีตนักฟุตบอลชาวสเปน เคยเล่นในลาลิกาใหักับสโมสรฟุตบอลเซบิยา, บาเลนเซีย, บิยาร์เรอัล และเดปอร์ติโบเดลาโกรุญญา รวมถึงเป็นผู้เล่นทีมชาติสเปนที่ได้รับเหรียญเงินในกีฬาโอลิมปิกฤดูร้อน 2000 ที่ประเทศออสเตรเลีย และได้แชมป์ฟุตบอลโลก 2010 ที่ประเทศแอฟริกาใต้
เขารับตำแหน่งกองหลังกลางที่สามารถเข้าถึงได้อย่างดุดัน เขายังเล่นในตำแหน่งกองกลางตัวรับได้อีกด้วย ในฟุตบอลอาชีพเขาเล่นกับสโมสรฟุตบอลบาเลนเซียนาน 9 ปี และยังช่วยให้ทีมได้ชัยชนะการแข่งขันใหญ่ 5 ครั้ง รวมถึงแชมป์ลาลิกา 2 ครั้ง
มาติอัส โซว์เล
มาติอัส โซว์เล มัลบาโน (Matías Soulé Malvano; เกิด 15 เมษายน 2003) เป็นนักฟุตบอลชาวอาร์เจนตินา ซึ่งเล่นในตำแหน่งกองกลาง หรือ กองหน้า ให้กับยูเวนตุสในเซเรียอา และทีมชาติอาร์เจนตินา
ช่วงแรก
โซว์เลเริ่มต้นเล่นฟุตบอลตอนอายุ 6 ปี โดยเล่นให้กับกิมเบร์เลย์ และ 6 ปี ต่อมา เขาย้ายไปเล่นให้กับเบเลซซาร์ฟิล ซึ่งเป็นทีมที่เขาปฏิเสธข้อเสนอที่จะเซ็นสัญญานักฟุตบอลอาชีพด้วย ในเดือนมกราคม 2020, เขาย้ายไปร่วมทีมยูเวนตุส โดยไม่มีค่าตัว โซว์เลทำประตูได้ 5 และ 5 แอสซิสต์ในการลงเล่น 30 นัด ให้กับรุ่นอายุไม่เกิน 19 ปี ในฤดูกาล 2020–21
ยูเวนตุส
โซว์เลได้ลงเล่นให้ทีมชุดใหญ่ของยูเวนตุสเป็นครั้งแรกในวันที่ 24 กรกฎาคม 2021 ในเกมกระชับมิตรพรีซีซั่นกับเชเซนา โดยเอาชนะไป 3–1, เป็นคนยิงประตูที่สามให้ทีมของเขาได้ในเกมนี้ ในนาทีที่ 64 ในวันที่ 22 สิงหาคม, โซว์เลได้ลงเล่นเป็นครั้งแรกให้กับทีมสำรองของยูเวนตุส ยูเวนตุสรุ่นอายุไม่เกิน 23 ปีอย่างเป็นทางการ ในรอบแรกของโคปปาอิตาเลียเซเรียซี ในเกมที่เอาชนะโปรเซสโตไป 3–2 เขาได้ลงเล่นในเซเรียซีเป็นครั้งแรกในวันที่ 28 สิงหาคม ในเกมที่เอาชนะเปร์โกเลตเตเซไป 2–1 ในวันที่ 10 กันยายน, ผู้จัดการทีมขุดใหญ่มัสซีมีเลียโน อัลเลกรี ได้ใส่ชื่อโซว์เลลงไปในรายชื่อผู้เล่นที่จะมีส่วนร่วมกับเกมลีกเซเรียอา ที่พบกับนาโปลี
ในวันที่ 15 กันยายน, โซว์เลทำ 2 ประตูแรกในฐานะนักฟุตบอลอาชีพได้ในเกมที่เอาชนะเฟรัลปีซาเลาะไป 3–2 ในรอบที่สองของโคปปาอิตาเลียเซเรียซี ในวันที่ 24 กันยายน, เขาได้ต่อสัญญากับยูเวนตุสจนถึงปี 2024 และมีอ็อปชั่นขยายออกไปถึงปี 2026 ในวันที่ 7 พฤศจิกายน, เขาทำประตูแรกได้ในเซเรียซี ในเกมที่เอาชนะเลคโคไป 1–0 โดยเขาทำประตูได้ในนาทีที่ 43 ในวันที่ 30 พฤศจิกายน, โซว์เลลงเล่นเป็นครั้งแรกให้กับทีมชุดใหญ่อย่างเป็นทางการ ในเกมที่เอาชนะซาเลร์นีตานาไป 2–0 โดยลงมาเล่นในฐานะตัวสำรองในช่วงทดเวลา
ตลอดทั้งฤดูกาล, เขายังลงเล่นให้กับยูเวนตุสรุ่นอายุไม่เกิน 19 ปี ในยูฟ่ายูธลีก ทำประตูได้ 2 ประตูใน 6 เกม, โซว์เลช่วยให้ทีมผ่านเข้าสู่รอบรองชนะเลิศ, เป็นผลงานที่ดีที่สุดตั้งแต่เข้าร่วมการแข่งขันมา ในระหว่างรอบรองชนะเลิศกับไบฟีกา, โซว์เลได้รับหน้าที่ยิงจุดโทษเป็นคนสุดท้าย ซึ่งเขายิงพลาด ทีมให้ทีมของเขาแพ้จุดโทษไป 4–3 หลังจากเสมอกัน 2–2
ในวันที่ 11 ตุลาคม, โซว์เลได้ลงเล่นในยูฟ่าแชมเปียนส์ลีกเป็นครั้งแรก, ลงเล่นไป 15 นาที ในเกมที่แพ้ให้กับมัคคาบีไฮฟา
ทีมชาติ
โซว์เลได้ลงเล่นให้ทีมชาติอาร์เจนตินารุ่นอายุไม่เกิน 16 ปีไป 3 เกม
ในวันที่ 3 พฤศจิกายน 2021, เขาถูกเรียกติดทีมชาติอาร์เจนตินาชุดใหญ่เป็นครั้งแรกในก่อนจะทำการแข่งขันในรอบคัดเลือกของฟุตบอลโลก 2022 ที่พบกับอุรุกวัย และบราซิล; แต่เขาไม่ได้มีชื่อติดทีมทั้งสองเกม
สไตล์การเล่น
โซว์เลเป็นปีกขวาที่ถนัดเท้าซ้าย, ขึ้นชื่อเรื่องความสามารถในการเลี้ยงบอลและลูกตั้งเตะ ทำให้เขาถูกเปรียบเทียบกับอังเฆล ดิ มาริอา
ชีวิตส่วนตัว
โซว์เลมีพาร์สปอร์ตอิตาลี โซว์เลถือว่าอินเดเปนดิเอนเต เป็นทีมโปรดของเขา และลิโอเนล เมสซิเป็นผู้เล่นคนโปรดของเขา
เจ้าหญิงคาทารีนาแห่งยูโกสลาเวีย
เจ้าหญิงคาทารีนาแห่งยูโกสลาเวีย (Princess Katarina of Yugoslavia) เป็นพระธิดาใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดย พระองค์ทรงมีพระเชษฐาร่วมพระอุทร 1 พระองค์คือ เจ้าชายนิโคลาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
ทรงงาน
พระองค์ทรงงานร่วมกับเจ้าชายชาลส์ เจ้าชายแห่งเวลส์ พระญาติของพระองค์ ในการพัฒนามารยาทในเด็กแห่งยุโรปและสหราชอาณาจักร ทั้งนี้พระองค์ยังทรงานด้านเป็นประธานสมาคมท่องเที่ยวแห่งสหราชอาณาจักร
เสกสมรส
พระองค์สมรสกับ เดสมอน รอเรนซ์ เดอ ซิลบา ซึ่งมีอายุมากกว่าพระองค์ถึง 25 ปี เมื่อวันที่ 5 ธันวาคม พ.ศ. 2530 และหย่าขาดจากพระสวามีเมื่อวันที่ 6 พฤษภาคม พ.ศ. 2553 โดยมีพระธิดา 1 คน คือ
ยูฟ่าแชมเปียนส์ลีก ฤดูกาล 2014–15 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2014–15 เริ่มแข่งขันในวันที่ 17 กุมภาพันธ์ พ.ศ. 2558 (ค.ศ. 2015) จนถึงวันที่ 6 มิถุนายน พ.ศ. 2558 (ค.ศ. 2015) ซึ่งเป็นรอบชิงชนะเลิศ โดยแข่งขันกันที่โอลึมเพียชตาดิโยน ในกรุงเบอร์ลิน ประเทศเยอรมนี
กำหนดการ
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
การแข่งขัน
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม.
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
รอบ 16 ทีมสุดท้าย
โดยจะมีพิธีการจับสลากประกบคู่ในวันที่ 15 ธันวาคม ค.ศ. 2014. รอบ 16 ทีมสุดท้าย นัดแรก จะลงทำการแข่งขันระหว่างวันที่ 17, 18, 24 และ 25 กุมภาพันธ์ ค.ศ. 2015, และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 10, 11, 17 และ 18 มีนาคม ค.ศ. 2015.
นัดแรก
<div id="ปารีแซ็ง-แฌร์แม็ง พบ เชลซี">
<div id="ชัคตาร์โดเนตสค์ พบ บาเยิร์นมิวนิก">
<div id="ชัลเคอ 04 พบ เรอัลมาดริด">
<div id="บาเซิล พบ โปร์ตู">
<div id="แมนเชสเตอร์ซิตี พบ บาร์เซโลนา">
<div id="ยูเวนตุส พบ โบรุสซีอาดอร์ทมุนท์">
<div id="ไบเออร์เลเวอร์คูเซิน พบ อัตเลติโกเดมาดริด">
<div id="อาร์เซนอล พบ มอนาโก">
นัดที่สอง
<div id="เรอัลมาดริด พบ ชัลเคอ 04"> รวมผลสองนัด เรอัลมาดริด ชนะ 5–4.
<div id="เชลซี พบ ปารีแซ็ง-แฌร์แม็ง"> ''รวมผลสองนัด เสมอ 3–3. ปารี แซ็ง–แฌร์แม็ง ชนะด้วยกฏยิงประตูทีมเยือน.''
<div id="บาเยิร์นมิวนิก พบ ชัคตาร์โดเนตสค์"> รวมผลสองนัด บาเยิร์นมิวนิก ชนะ 7–0.
<div id="อัตเลติโกเดมาดริด พบ ไบเออร์เลเวอร์คูเซิน"> ''รวมผลสองนัด เสมอ 1–1. อัตเลติโกเดมาดริด ชนะจุดโทษ 3–2.''
<div id="มอนาโก พบ อาร์เซนอล"> ''รวมผลสองนัด เสมอ 3–3. มอนาโก ชนะด้วยกฏยิงประตูทีมเยือน.''
<div id="บาร์เซโลนา พบ แมนเชสเตอร์ซิตี"> รวมผลสองนัด บาร์เซโลนา ชนะ 3–1.
นัดแรก
<div id="อัตเลติโกเดมาดริด พบ เรอัลมาดริด">
<div id="ยูเวนตุส พบ มอนาโก">
<div id="ปารีแซ็ง-แฌร์แม็ง พบ บาร์เซโลนา">
<div id="โปร์ตู พบ บาเยิร์นมิวนิก">
นัดที่สอง
<div id="บาร์เซโลนา พบ ปารีแซ็ง-แฌร์แม็ง"> รวมผลสองนัด บาร์เซโลนา ชนะ 5–1.
<div id="บาเยิร์นมิวนิก พบ โปร์ตู"> รวมผลสองนัด บาเยิร์นมิวนิก ชนะ 7–4.
<div id="เรอัลมาดริด พบ อัตเลติโกเดมาดริด"> รวมผลสองนัด เรอัลมาดริด ชนะ 1–0.
<div id="มอนาโก พบ ยูเวนตุส"> รวมผลสองนัด ยูเวนตุส ชนะ 1–0.
รอบรองชนะเลิศ
การจับสลากประกบคู่รอบรองชนะเลิศมีขึ้นในวันที่ 24 เมษายน ค.ศ. 2015. รอบรองชนะเลิศ นัดแรก จะลงทำการแข่งขันระหว่างวันที่ 5 และ 6 พฤษภาคม 2015, และรอบรองชนะเลิศ นัดที่ 2 จะลงทำการแข่งขันระหว่างวันที่ 12 และ 13 พฤษภาคม ค.ศ. 2015.
นัดแรก
<div id="ยูเวนตุส พบ เรอัลมาดริด">
<div id="บาร์เซโลนา พบ บาเยิร์นมิวนิก">
นัดที่สอง
<div id="บาเยิร์นมิวนิก พบ บาร์เซโลนา"> รวมผลสองนัด บาร์เซโลนา ชนะ 5–3.
<div id="เรอัลมาดริด พบ ยูเวนตุส"> รวมผลสองนัด ยูเวนตุส ชนะ 3–2.
รอบชิงชนะเลิศ
รอบชิงชนะเลิศ จะลงแข่งในวันที่ 6 มิถุนายน ค.ศ. 2015 ที่ โอลึมเพียชตาดิโยน ใน เบอร์ลิน, ประเทศเยอรมนี.
ตำบลเถินบุรี
เถินบุรี เป็นตำบลหนึ่งในอำเภอเถิน จังหวัดลำปาง มีองค์กรปกครองส่วนท้องถิ่น คือ เทศบาลตำบลเถินบุรี ซึ่งครอบคลุมพื้นที่ทั้งหมดตำบล
เหอ ผิง
เหอ ผิง (何平, pinyin: Hé Píng) เป็นผู้กำกับภาพยนตร์ชาวไต้หวัน เกิดเมื่อปี ค.ศ. 1958 ที่เมืองinchu, ประเทศไต้หวัน จบการศึกษาที่มหาวิทยาลัยตังไฮ คณะวิศวเคมี
เฝิง ยฺเวี่ยนเจิน
เฝิง ยฺเวี่ยนเจิน  (เกิด 30 ตุลาคม ค.ศ. 1982) เป็นนักแสดงหญิงชาวไต้หวัน
22 กรกฎาคม
วันที่ 22 กรกฎาคม เป็นวันที่ 203 ของปี (วันที่ 204 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 162 วันในปีนั้น
ตำบลคูเมือง (อำเภอหนองบัวแดง)
ตำบลคูเมือง เป็นตำบลหนึ่งในอำเภอหนองบัวแดง จังหวัดชัยภูมิ ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลคูเมือง
การปกครอง
ตำบลคูเมือง แบ่งการปกครองออกเป็น 20 หมู่บ้าน คือ
สถานที่สำคัญ
วัด/ สำนักสงฆ์
โบสถ์คริสต์ 3 แห่ง
นางงามจักรวาล 1969
นางงามจักรวาล 1969 (Miss Universe 1969) เป็นการจัดการประกวดนางงามจักรวาลครั้งที่ 18 จัดเมื่อวันที่ 19 กรกฎาคม พ.ศ. 2512 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 61 คน จากทั่วโลก โดยมี มาร์ธา แวสคอนเซลลอส ผู้ครองตำแหน่งนางงามจักรวาลปี 1968 เป็นผู้มอบมงกุฏให้กับ กลอเรีย ดิแอซ สาวงามวัย 18 ปีจากประเทศฟิลิปปินส์ ครองตำแหน่งนางงามจักรวาลในปีนี้
ผู้เข้าประกวด
มี 61 ผู้เข้าประกวด ดังต่อไปนี้
เอเอฟซีแชมเปียนส์ลีก 2020 นัดชิงชนะเลิศ
เอเอฟซีแชมเปียนส์ลีก 2020 นัดชิงชนะเลิศ จะเป็นนัดชิงชนะเลิศของ เอเอฟซีแชมเปียนส์ลีก 2020, ครั้งที่ 39 ของทัวร์นาเมนต์ฟุตบอลสโมสรเอเชียระดับสูงสุดจัดขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 18 ภายใต้ชื่อรายการปัจจุบัน เอเอฟซีแชมเปียนส์ลีก.
รอบชิงชนะเลิศจะเป็นการแข่งขันแบบนัดเดียวระหว่าง เพร์สโพลีส จาก อิหร่าน และหนึ่งทีมที่จะรอกำหนด. ภายใต้รูปแบบเดิมและกำหนดการเดิม, รอบชิงชนะเลิศจะถูกแข่งขันในรูปแบบเหย้าและเยือน, กับเลกแรกจะลงเล่นในวันที่ 22 พฤศจิกายน พ.ศ. 2563 และเลกที่สองจะลงเล่นในวันที่ 28 พฤศจิกายน พ.ศ. 2563. อย่างไรก็ตาม, เนื่องจาก การระบาดทั่วโควิด-19, ทัวร์นาเมนต์จะถูกระงับระหว่างเดือนมีนาคมและกันยายน พ.ศ. 2563, และเมื่อรีสตาร์ท, แมตช์ทั้งหมดถูกย้ายไปสถานที่เป็นกลางใน ประเทศกาตาร์, และรอบชิงชนะเลิศจะลงเล่นที่ อัล จานูบ สเตเดียม ใน อัล วาคราห์ เมื่อวันที่ 19 ธันวาคม พ.ศ. 2563.
ทีมที่ชนะเลิศของเอเอฟซีแชมเปียนส์ลีกจะได้สิทธิ์สำหรับ ฟุตบอลชิงแชมป์สโมสรโลก 2020 ใน ประเทศกาตาร์.
ทีม
ในตารางด้านล่างนี้, รอบชิงชนะเลิศจนถึงปี 2002 จะเป็นยุคสมัย เอเชียนคลับแชมเปียนชิป, นับตั้งแต่ปี 2003 จะเป็นยุคสมัยเอเอฟซีแชมเปียนส์ลีก.
สนามแข่งขัน
ในวันที่ 16 ตุลาคม พ.ศ. 2563, ทางเอเอฟซีได้ประกาศว่ารอบชิงชนะเลิศจะลงเล่นในโดฮา, ประเทศกาตาร์.
เส้นทางสู่รอบชิงชนะเลิศ
หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะได้รับเป็นเลขแรก (H: เหย้า; A: เยือน; *: ลงเล่นในกาตาร์หลังจากรีสตาร์ท).
ประเทศปากีสถานในโอลิมปิกเยาวชนฤดูร้อน 2014
ประเทศปากีสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติปากีสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 4 ชนิดกีฬา ผลการแข่งขันครั้งนี้ประเทศปากีสถานไม่ได้รับเหรียญรางวัล
ยิงปืน
ผลการแข่งขันดังนี้ :
ว่ายน้ำ
ผลการแข่งขันดังนี้ :
ยกน้ำหนัก
ผลการแข่งขันดังนี้ :
แดน เบิร์น
แดเนียล จอห์นสัน เบิร์น (Daniel Johnson Burn; เกิด 9 พฤษภาคม ค.ศ. 1992) เป็นนักฟุตบอลอาชีพชาวอังกฤษที่เล่นเป็นกองหลังให้กับสโมสร นิวคาสเซิลยูไนเต็ด ใน
โกโกพริ้นท์
โกโกพริ้นท์เป็นเว็บไซต์โรงพิมพ์ออนไลน์ที่ให้บริการด้านการพิมพ์ในประเทศไทย ดำเนินการโดยบริษัท โกโกพริ้นท์ (ไทยแลนด์) จำกัด  มีสำนักงานใหญ่อยู่ที่กรุงเทพมหานคร   โกโกพริ้นท์เริ่มเปิดใช้งานเว็บไซต์ในเดือนพฤศจิกายน พ.ศ. 2558 โดยได้รับเงินลงทุนจากกลุ่มบริษัทผู้ถือหุ้นต่างชาติ OPG (Online Printing Group)   กลุ่มบริษัท OPG ได้ร่วมพัฒนาโรงพิมพ์ออนไลน์ Printi ให้เติบโตขึ้นในประเทศบราซิล  ซึ่งต่อมากลายเป็นโรงพิมพ์ Vistaprint    บริษัท โกโกพริ้นท์ (ไทยแลนด์) จำกัด เป็นส่วนหนึ่งของบริษัทโฮลดิ้งในสิงคโปร์  มีจุดมุ่งหมายเพื่อให้บริการด้านการพิมพ์ออนไลน์ในกลุ่มประเทศเอเชียตะวันออกเฉียงใต้
แดน เบิร์น
เบิร์นเปิดตัวในฟุตบอลลีกกับ แดร์ริงตัน ในปี ค.ศ. 2009 และเข้าร่วมทีม ฟูลัม เมื่อจบฤดูกาล 2010-2011 โดยลงเล่น 19 นัดกับดาร์ลิงตัน เขาใช้เวลาในฤดูกาล 2012-13 ยืมตัวไป โยวิลทาวน์ ซึ่งเขาได้ลงเล่น 41 นัดและใช้เวลาส่วนหนึ่งของฤดูกาลถัดมาในการยืมตัวไปยัง เบอร์มิงแฮมซิตี เขาเข้าร่วมทีม วีแกนแอทเลติก เมื่อสัญญาของเขากับฟูลัมหมดลงเมื่อจบฤดูกาล 2015-16 เบิร์นเซ็นสัญญากับ ไบรตันแอนด์โฮฟอัลเบียน ก่อนฤดูกาล 2018-19 และถูกยืมตัวกลับไปวีแกนจนถึงมกราคม ค.ศ. 2019 เขาพิสูจน์ตัวเองในฐานะผู้เล่นตัวหลักของไบรตันตั้งแต่ฤดูกาล 2019-20 ก่อนที่จะเซ็นสัญญากับ นิวคาสเซิลยูไนเต็ด สโมสรในวัยเด็กของเขาในเดือนมกราคม ค.ศ. 2022
แดร์ริงตัน
เบิร์นเกิดที่ ไบลธ์, นอร์ธัมเบอร์แลนด์ เบิร์นเติบโตขึ้นมาเชียร์นิวคาสเซิลยูไนเต็ด และไอดอลของเขาคือ แอลัน เชียเรอร์ เขาถูกปล่อยตัวโดยนิวคาสเซิลยูไนเต็ดเมื่ออายุ 11 ขวบเบิร์นเล่นฟุตบอลเยาวชนกับทีมท้องถิ่น New Hartley, Blyth Town และ Blyth Spartans เมื่ออายุได้ 16 ปี เขาเริ่มทำงานกับซุปเปอร์มาร์เก็ต Asda เมื่อแมวมองของ แดร์ริงตัน เห็นเขาเล่นให้กับ Blyth Spartans จึงจับเขาเซ็นสัญญาอาชีพกับ แดร์ริงตัน ในวันที่ 1 กรกฎาคม ค.ศ. 2009
โกโกพริ้นท์
เว็บไซต์
โรงพิมพ์ออนไลน์มีเว็บไซต์เพื่อรับออเดอร์จากลูกค้า ซึ่งต่างจากโรงพิมพ์แบบเดิมที่มีหน้าร้านในการรับออเดอร์ลูกค้า  เมื่อเว็บไซต์มีระบบการจัดการ Back-end ที่ดีจะช่วยให้ขั้นตอนการดำเนินงานต่างๆราบรื่น  โกโกพริ้นท์มีเว็บไซต์ที่ลูกค้าสามารถเลือกสิ่งพิมพ์ที่ต้องการและกำหนดค่าตัวเลือกต่างๆได้เอง  สามารถสั่งพิมพ์ ชำระเงินออนไลน์ และกรอกที่อยู่จัดส่งได้  การสั่งพิมพ์ผ่านเว็บไซต์ช่วยสร้างความโปร่งใสให้กับอุตสาหกรรมการพิมพ์ออนไลน์ในประเทศไทย
การดำเนินงาน
โกโกพริ้นท์ได้นำนวัตกรรมเทคโนโลยี Web2Print มาใช้ในการดำเนินงาน เพื่อนำเสนอสิ่งพิมพ์ที่หลากหลาย โดยเน้นให้บริการสิ่งพิมพ์ที่ใช้ในการโฆษณาประชาสัมพันธ์สำหรับธุรกิจ ซึ่งเป็นตลาดใหญ่ในภูมิภาคเอเชียตะวันออกเฉียงใต้ ในตอนแรกบริษัทรับทำเพียงนามบัตร ใบปลิว แผ่นพับ โปสเตอร์ โปสการ์ด กระดาษหัวจดหมาย และแฟ้มงานนำเสนอ โดยมีลูกค้าเป้าหมายคือกลุ่ม B2B  ต่อมาบริษัทได้เพิ่มประเภทสิ่งพิมพ์ที่หลากหลายมากขึ้นลงในเว็บไซต์
แดน เบิร์น
แดร์ริงตัน
เนื่องจากปัญหาทางการเงินของสโมสรและการขาดผู้เล่น เบิร์นจึงได้เลื่อนขึ้นสู่ทีมชุดใหญ่และปรากฏตัวครั้งแรกในฐานะตัวสำรองที่ไม่ได้ลงสนาม ในเกมที่แพ้เฮริฟอร์ดยูไนเต็ด 1-3 เมื่อวันที่ 31 ตุลาคม ค.ศ. 2009 เบิร์นได้ประเดิมสนามนัดแรก ลงมาเป็นตัวสำรองในนาทีที่ 19 โดยลงมาแทน มาร์ก โบเวอร์ กองหลังที่ได้รับบาดเจ็บในเกมกับ ทอร์คีย์ยูไนเต็ด เมื่อวันที่ 12 ธันวาคม ค.ศ. 2009 ซึ่งส่งผลให้แพ้ 0-5 เบิร์นเปิดตัวในฐานะผู้เล่นตัวจริงในการพบกับทอร์คีย์ยูไนเต็ดอีกครั้งในวันที่ 6 มีนาคม ค.ศ. 2010 ซึ่งแดร์ริงตันแพ้ 1-3 เขาได้ลงสนาม 4 นัดในฤดูกาล 2009-10 ขณะที่แดร์ริงตันตกชั้นสู่ คอนเฟอเรนซ์ลีก หรือ เนชันนัลลีก ในปัจจุบัน
หลังจากนั้นเบิร์นกลับไปที่อะคาเดมี่ของสโมสรเพื่อพัฒนาตัวเองก่อนที่จะถูกเรียกตัวกลับสู่ทีมชุดใหญ่โดยผู้จัดการทีมในเวลานั้น มาร์ก คูเปอร์ ซึ่งเขาได้ปรากฏตัวครั้งแรกในฤดูกาล 2010-11 ในการชนะ 3-1 เหนือบาร์โรว์ เมื่อวันที่ 3 มกราคม ค.ศ. 2011 เขาลงเล่น 15 นัดในฤดูกาล 2010-11 และผลงานของเขาได้รับการยกย่องจากคูเปอร์ เบิร์นได้อันดับสองรองจาก เจมี่ แชนด์เลอร์ สำหรับรางวัลนักเตะดาวรุ่งแห่งปีของสโมสร
เบิร์นได้รับความสนใจจากสโมสรในพรีเมียร์ลีกรวมถึงฟูลัม แดร์ริงตันให้สัญญา 2 ปีครึ่งแก่เขา แต่คูเปอร์ยอมรับว่าเราไม่น่าจะรั้งเขาไว้ได้ โดยอ้างว่า "ถ้าฉันเป็นผู้จัดการทีมพรีเมียร์ลีก ฉันจะเซ็นสัญญากับเขาทันที ไม่ว่าจะมีค่าใช้จ่ายเท่าไร"
ฟูลัม
เมื่อวันที่ 14 เมษายน ค.ศ. 2011 เบิร์นได้ตกลงเซ็นสัญญากับสโมสรฟูลัมในพรีเมียร์ลีกเมื่อจบฤดูกาล 2010-2011 โดยมีค่าตัวประมาณ 350,000 ปอนด์
หลังจากเซ็นสัญญากับฟูลัม เบิร์นถูกส่งไปยังทีมสำรองของสโมสรเพื่อพัฒนาและเรียนรู้ภายใต้ผู้จัดการทีมสำรองของสโมสร บิลลี แมคคินเลย์